Baksanas (upė)
Baksanas arba Azau (rus. Баксан, Азау, kabard. Бахъсэн, karač. Басхан) – upė Rusijoje, Kaukaze, Kabardino Balkarijoje; Malkos dešinysis intakas. Prasideda kalnų ledyne Elbruso kalno papėdėje, netoli sienos su Gruzija. Teka į šiaurės rytus kalnų slėniu. Įteka į Malką netoli Prochladno. Didžiausi intakai – Čegemas, Čerekas (dešinieji). Slenkstėta. Ant Baksano upės įrengta Baksano HE. Prie upės įsikūrę Tyrnyauzo ir Baksano miestai. Upės aukštupio baseine populiarus alpinizmas ir kalnų slidinėjimas.